CELEX: 21986A0704(01)
Language: bg
Date: 1984-09-28 00:00:00
Title: Протокол към Конвенцията от 1979 година за трансграничното замърсяване на въздуха на далечни разстояния относно дългосрочното финансиране на Съвместната програма за мониторинг и оценка на разпространението на замърсители на въздуха в Европа (ЕМЕП)

Важна правна забележка

|

21986A0704(01)

Официален вестник n° L 181 , 04/07/1986 стр. 0002 - 0005 Официален вестник n° L 181 , 04/07/1986 стр. 0002 - 0005 специално финландско издание: глава 11 том 11 стр. 0274  специално шведско издание: глава 11 том 11 стр. 0274  специално чешко издание глава 11 том 15 стр. 282  - 285 специално испанско издание глава 11 том 15 стр. 282  - 285 специално унгарско издание глава 11 том 15 стр. 282  - 285 специално литвийско издание глава 11 том 15 стр. 282  - 285 LV.ES глава 11 том 15 стр. 282  - 285 MT.ES глава 11 том 15 стр. 282  - 285 PL.ES глава 11 том 15 стр. 282  - 285 SK.ES глава 11 том 15 стр. 282  - 285 специално словенско издание глава 11 том 15 стр. 282  - 285

		19840928Протоколкъм Конвенцията от 1979 година за трансграничното замърсяване на въздуха на далечни разстояния относно дългосрочното финансиране на Съвместната програма за мониторинг и оценка на разпространението на замърсители на въздуха в Европа (ЕМЕП)ДОГОВАРЯЩИТЕ СЕ СТРАНИ,напомняйки, че Конвенцията за трансграничното замърсяване на въздуха на далечни разстояния (наричана по-нататък "конвенцията") влезе в сила на 16 март 1983 г.,съзнавайки важността на Съвместната програма за мониторинг и оценка на разпространението на замърсители на въздуха на далечни разстояния в Европа (наричана по-долу "ЕМЕП"), визирана в членове 9 и 10 на конвенцията,отчитайки положителните резултати, постигнати досега при прилагането на ЕМЕП,признавайки, че прилагането на ЕМЕП до този момент бе възможно чрез финансовите средства, предоставени от Програмата на Организацията на обединените нации по околна среда (ЮНЕП) и чрез доброволни вноски от правителствата,вземайки предвид, че ЮНЕП ще предоставя средства само до края на 1984 година и че тези средства заедно с доброволните вноски от правителствата бяха недостатъчни за осигуряването на пълна поддръжка на работния план на ЕМЕП, и че следователно след 1984 година ще бъде необходимо да се осигури дългосрочно финансиране,вземайки под внимание апела на Икономическата комисия на ООН за Европа към правителствата на страните - членки на ИКЕ, съдържащ се в нейното решение В (XXXVIII), да се осигурят на основа, която ще бъде съгласувана на първото заседание на изпълнителния орган на конвенцията (наричан по-долу "изпълнителен орган"), финансовите ресурси, с които да провежда своята дейност, по-специално във връзка с работата на ЕМЕП,отбелязвайки, че конвенцията не съдържа никакви разпоредби за финансиране на ЕМЕП и че поради това е необходимо да се приемат съответни мерки в това отношение,вземайки под внимание елементите, с които да се съобразява изработването на официалния документ, в допълнение към конвенцията, които са изброени в препоръките, приети от изпълнителния орган на неговото първо заседание ( 7— 10 юни 1983 г.),СЕ ДОГОВОРИХА, КАКТО СЛЕДВА:Член 1ДефиницииЗа целите на този протокол:1. "Оценъчна ставка на ООН" означава ставката на вноската на една договаряща се страна за съответната финансова година по оценъчната скала на разпределението на разходите на Организацията на обединените нации.2. "Финансова година" означава финансовата година на Организацията на обединените нации, а "годишна база" и "годишни разходи" се тълкуват по същия начин.3. "Общ целеви фонд" означава общият целеви фонд за финансирането на прилагането на Конвенцията за трансграничното замърсяване на въздуха на далечни разстояния, създаден от генералния секретар на Организацията на обединените нации.4. "Географски обхват на ЕМЕП" означава регионът, в рамките на който се провежда мониторинг, координиран от международните центрове на ЕМЕП [1].Член 2Финансиране на ЕМЕПФинансирането на ЕМЕП покрива годишните разходи на международните центрове, които си сътрудничат в рамките на ЕМЕП във връзка с дейности, предвидени в работната програма на ръководния орган на ЕМЕП.Член 3Вноски1. В съответствие с разпоредбите на настоящия член финансирането на ЕМЕП се състои от задължителни вноски, които се допъл ват от доброволни вноски. Вноските могат да се правят в конвертируема валута, неконвертируема валута или в натура.2. Задължителните вноски се правят на годишна основа от всички договарящи се страни по този протокол, които са в рамките на географския обхват на ЕМЕП.3. Доброволните вноски могат да се правят от договарящите се страни или подписалите този протокол, дори ако тяхната територия е разположена извън пределите на географския обхват на ЕМЕП, както и, при условие, че са одобрени от изпълнителния орган по препоръка на ръководния орган на ЕМЕП — от всяка друга страна, организация или отделно лице, които пожелаят да подпомогнат работната програма.4. Годишните разходи по работната програма се покриват от задължителните вноски. Вноските в пари в брой и в натура като тези, които се предоставят от страните-домакини за международните центрове, се определят в работната програма. Доброволните вноски могат, при условие че са одобрени от изпълнителния орган по препоръка на ръководния орган, да се използват или за намаляване на задължителните вноски, или за финансиране на специфични дейности в рамките на ЕМЕП.5. Задължителните и доброволните вноски в пари в брой се депозират в Общия целеви фонд.Член 4Разпределение на разходите1. Задължителните вноски се правят в съответствие с разпоредбите на приложението към настоящия протокол.2. Изпълнителният орган разглежда необходимостта от внасяне на изменения в приложението:а) ако годишният бюджет на ЕМЕП се увеличи 2,5 пъти в сравнение с годишния бюджет, приет за годината на влизане в сила на настоящия протокол или за годината на извършване на последното изменение на приложението, в зависимост от това, коя е по-късна;б) ако изпълнителният орган, по препоръка на ръководния орган, учреди нов международен център; илив) шест години след влизане в сила на настоящия протокол или шест години след извършване на последното изменение на приложението, в зависимост от това кое от двете настъпи по-късно.3. Измененията на приложението се приемат с консенсус от изпълнителния орган.Член 5Годишен бюджетГодишният бюджет на ЕМЕП се изготвя от ръководния орган на ЕМЕП и се приема от изпълнителния орган не по-късно от една година преди началото на финансовата година, за която се отнася.Член 6Изменения на протокола1. Всяка договаряща се страна по настоящия протокол може да предлага изменения на Протокола.2. Текстът на предложените изменения се представя в писмена форма на изпълнителния секретар на Икономическата комисия за Европа, който ги препраща до всички договарящи се страни по Протокола. Изпълнителният орган обсъжда предложените изменения на следващото си годишно заседание, при условие че тези предложения са били съобщени от изпълнителния секретар на Икономическата комисия за Европа на договарящите се страни по Протокола най-малко 90 дни преди това.3. Изменение на настоящия протокол, което не е изменение на приложението към него, се приема с консенсус от представителите на договарящите се страни по протокола и влиза в сила за договарящите се страни по протокола, които са го приели, на деветдесетия ден след деня, в който две трети от тези договарящи се страни са депозирали при депозитаря документите си за приемане на изменението. Изменението влиза в сила за всяка друга договаряща се страна на деветдесетия ден след датата, на която тази договаряща се страна депозира документа си за приемане на изменението.Член 7Разрешаване на споровеАко възникне спор между две или повече договарящи се страни по настоящия протокол във връзка с неговото тълкуване или прилагане, те търсят решение чрез преговори или чрез всякакъв друг метод за уреждане на спорове, който е приемлив за страните по спора.Член 8Подписване1. Настоящият протокол е открит за подписване, в седалището на Организацията на обединените нации в Женева от 28 септември 1984 г. до 5 октомври 1984 г. включително, а след това в седалището на Организацията на обединените нации в Ню Йорк до 4 април 1985 г., от държавите-членки на Икономическата комисия за Европа, от държави, които имат съвещателен глас в Икономическата комисия за Европа, в съответствие с параграф 8 от Резолюция 36 (IV) на Икономическия и социален съвет от 28 март 1947 г., и от организациите за регионална икономическа интеграция, състоящи се от суверенни държави-членки на Икономическата комисия за Европа, които имат компетентност за водене на преговори, сключване и прилагане на международни споразумения по въпроси, обхванати от настоящия протокол, при условие че съответните държави и организации са страни по Конвенцията.2. По въпроси, които са в рамките на тяхната компетентност, такива организации за регионална икономическа интеграция упражняват от свое име правата и изпълняват задълженията, определени от настоящия протокол за техните държави-членки. В такива случаи държавите-членки на тези организации нямат право да упражняват самостоятелно такива права.Член 9Ратификация, приемане, утвърждаване и присъединяване1. Настоящият протокол подлежи на ратификация, приемане или утвърждаване от подписалите го страни.2. Настоящият протокол е открит за присъединяване на държавите и организациите, посочени в член 8, параграф 1, от 5 октомври 1984 г.5. Документите за ратификация, приемане, утвърждаване или присъединяване се депозират при генералния секретар на Организацията на обединените нации, който ще изпълнява функциите на депозитар.Член 10Влизане в сила1. Настоящият протокол влиза в сила на деветдесетия ден след датата, на която:а) документите за ратификация, приемане, утвърждаване или присъединяване са били депозирани от най-малко деветнадесет държави и организации, упоменати в член 8, параграф 1, които са в рамките на географския обхват на ЕМЕП, иб) сборът от процентите по скалата на ООН за тези държави и организации надвиши четиридесет процента.2. За всяка държава и организация, упоменати в член 8, параграф 1, която ратифицира, приеме или утвърди настоящия протокол или се присъедини към него след изпълнението на изискванията за влизане в сила, изложени в параграф 1 по-горе, протоколът влиза в сила на деветдесетия ден след датата на депозирането от тази държава или организация на нейните документи за ратификация, приемане, утвърждаване или присъединяване.Член 11Оттегляне1. По всяко време след изтичането на пет години от датата, на която настоящият протокол влезе в сила по отношение на договаряща се страна, тази договаряща се страна може да се оттегли от него, като представи писмено уведомление за това на депозитаря. Всяко такова оттегляне влиза в сила на деветдесетия ден след датата на получаване на уведомлението от депозитаря.2. Оттеглянето няма да окаже влияние върху финансовите задължения на оттеглящата се страна до датата на влизане в сила на денонсирането.Член 12Автентични текстовеОригиналът на настоящия протокол, чиито текстове на английски, френски и руски език са еднакво автентични, се депозира при генералния секретар на Организацията на обединените нации.В уверение на което, долуподписаните, надлежно упълномощени за това, подписаха настоящия протокол.Съставен в Женева на двадесет и осми септември хиляда деветстотин осемдесет и четвърта година.[1] Международните центрове към настоящата дата са: Химическият координационен център, Метеорологичният синтезиращ център — Изток и Метеорологичният синтезиращ център — Запад.--------------------------------------------------19840928ПРИЛОЖЕНИЕсъгласно член 4 от Протокола към Конвенцията от 1979 година за трансграничното замърсяване на въздуха на далечни разстояния относно дългосрочното финансиране на Съвместната програма за мониторинг и оценка на разпространението на замърсители на въздуха в Европа (ЕМЕП)Задължителните вноски за разпределение на разходите за финансиране на Съвместната програма за мониторинг и оценка на разпространението на замърсители на въздуха на далечни разстояния в Европа (ЕМЕП) се изчисляват съгласно следната скала:| % |Австрия | 1,59 |България | 0,35 |Белоруска съветска социалистическа република | 0,71 |Чехословакия | 1,54 |Финландия | 1,07 |Германска демократична република | 2,74 |Ватикана | 0,02 |Унгария | 0,45 |Исландия | 0,06 |Лихтенщайн | 0,02 |Норвегия | 1,13 |Полша | 1,42 |Португалия | 0,30 |Румъния | 0,37 |Сан Марино | 0,02 |Испания | 3,54 |Швеция | 2,66 |Швейцария | 2,26 |Турция | 0,60 |Украинска съветска социалистическа република | 2,60 |СССР | 20,78 |Югославия | 0,60 |Държави-членки на Европейската икономическа общност: | |Белгия | 2,36 |Дания | 1,38 |Франция | 11,99 |Федерална република Германия | 15,73 |Гърция | 1,00 |Ирландия | 0,50 |Италия | 6,89 |Люксембург | 0,10 |Нидерландия | 3,28 |Обединено кралство | 8,61 |Европейска икономическа общност | 3,33 |Общо | 100,00 |Редът, в който са изброени договарящите се страни в настоящото приложение, е специално изготвен във връзка със системата за разпределение на разходите, одобрена от Изпълнителния орган на Конвенцията. Следователно това изброяване представлява специфичен елемент от Протокола относно финансирането на ЕМЕП.--------------------------------------------------